CELEX: E2016P0004
Language: ro
Date: 2016-03-02 00:00:00
Title: Acțiune introdusă la 2 martie 2016 de către Autoritatea AELS de Supraveghere împotriva Regatului Norvegiei (Cauza E-4/16)

15.9.2016   
            
            
               RO
            
            
               Jurnalul Oficial al Uniunii Europene
            
            
               C 338/12
            
         Acțiune introdusă la 2 martie 2016 de către Autoritatea AELS de Supraveghere împotriva Regatului Norvegiei
   (Cauza E-4/16)
   (2016/C 338/14)
   La data de 2 martie 2016, Autoritatea AELS de Supraveghere, cu sediul la adresa 35, Rue Belliard, 1040 Bruxelles, Belgia, reprezentată de Carsten Zatschler, Clémence Perrin și Marlene Lie Hakkebo, în calitate de agenți ai acesteia, a introdus o acțiune împotriva Regatului Norvegiei la Curtea de Justiție a AELS.
   Autoritatea AELS de Supraveghere solicită Curții de Justiție a AELS:
   
               1.
            
            
               să declare că Regatul Norvegiei nu și-a îndeplinit obligațiile care îi revin în temeiul articolului 33 din Acordul dintre statele AELS privind instituirea unei Autorități de Supraveghere și a unei Curți de Justiție, prin neadoptarea, până la data expirării perioadei stabilite în avizul motivat adresat Regatului Norvegiei de către Autoritatea AELS de Supraveghere în temeiul articolului 31 alineatul (2) din acordul menționat anterior, a măsurilor necesare respectării hotărârii pronunțate de Curte la 2 decembrie 2013 în cauza E-13/13, Autoritatea AELS de Supraveghere/Regatul Norvegiei;
            
         
               2.
            
            
               să dispună suportarea cheltuielilor de judecată de către pârât.
            
         
      Situația de fapt și de drept și motivele invocate
   
   
               —
            
            
               Cererea se referă la nerespectarea de către Norvegia, până la 8 septembrie 2015, a avizului motivat emis de Autoritatea AELS de Supraveghere la 8 iulie 2015 referitor la faptul că acest stat nu a îndeplinit obligațiile care îi revin în temeiul articolului 33 din Acordul dintre statele AELS privind instituirea unei Autorități de Supraveghere și a unei Curți de Justiție referitoare la adoptarea măsurilor necesare respectării hotărârii pronunțate de Curtea de Justiție la 2 decembrie 2013 în cauza E-13/13 Autoritatea AELS de Supraveghere/Regatul Norvegiei.
            
         
               —
            
            
               Cauza E-13/13 viza respectarea de către Regatul Norvegiei a Directivei 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului.